Diari Oficial de la Generalitat Valenciana


Sumari del DOGV 4395, del 09-12-2002 (2002/13291)

ORDE de 18 de novembre de 2002, de la Conselleria de Cultura i Educació, per la qual es modifica l'autorització dels centres docents privats que es relacionen en l'annex per canvi de titularitat.
---------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4395

Data del DOGV
:   09-12-2002

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2002/13666


Data del document
:   18-11-2002

Organisme emissor
:   Conselleria de Cultura i Educació

Tipus de document
:   Ordre

Descriptors 

:   * ensenyament privat
    * centre d'ensenyament

ORDE de 18 de novembre de 2002, de la Conselleria de Cultura i Educació, per la qual es modifica l'autorització dels centres docents privats que es relacionen en l'annex per canvi de titularitat. [2002/13735]
  
Els expedients han sigut iniciats a instància de la titularitat dels centres docents que es relacionen en l'annex, en sol·licitud de la modificació de l'autorització per canvi de titularitat.
  
Els nous titulars declaren no trobar-se compresos en cap dels supòsits relacionats en l'article 21.2, de la Llei Orgànica Reguladora del Dret a l'Educació, que els impediria ser titulars de centres docents privats.
  
Els expedients has sigut tramitats per les Direccions Territorials de Cultura i Educació corresponents, que eleven proposta favorable a les sol·licituds.
  
Vists el Reial Decret 332/1992, de 3 d'abril (BOE de 09.04.92), sobre autoritzacions de centres docents privats per a impartir ensenyaments de règim general no universitaris; l'Orde de 30 de novembre de 2000, de la Conselleria de Cultura i Educació (DOGV de 21.12.00), sobre el procediment per a sol·licitar l'accés, la renovació o modificació dels concerts educatius, i el Decret 115/1990, de 9 de juliol (DOGV de 24.07.90), del Consell de la Generalitat Valenciana, pel qual es crea el Registre de Centres Docents de la Comunitat Valenciana.
  
Fent ús de les atribucions que em conferix l'article 35 de la Llei de Govern Valencià,
  
ORDENE
  
Primer
  
Modificar l'autorització per canvi de titularitat dels centres docents privats, que es relacionen a l'annex en els termes que s'hi especifiquen.
  
Segon
  
Segons l'apartat 25 de l'Orde de 30 de novembre de 2000, de la Conselleria de Cultura i Educació, l'administració actualitzarà d'ofici el concert educatiu subscrit pel centre concertat que s'indica a l'annex, introduint les modificacions que s'acorden per la present orde. A este fi, el director territorial corresponent notificarà a l'interessat el dia i l'hora en què haurà de subscriure l'annex que incloga la modificació autoritzada, el qual serà firmat pel director territorial i el nou titular del centre docent privat a què fa referència esta orde.
  
Disposició addicional
  
La present orde donarà lloc a les corresponents inscripcions de les modificacions de les autoritzacions en el Registre de Centres Docents de la Comunitat Valenciana.
  
Conformement al que s'establix en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar potestativament un recurs de reposició o bé plantejar directament un recurs contenciós administratiu, atenent els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura i Educació, en el termini d'un mes a comptar des del sendemà de la notificació o publicació, segons corresponga.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana, en el termini de dos mesos a comptar des del sendemà de la notificació o publicació, segons corresponga.
  
València, 18 de novembre de 2002
  
El conseller de Cultura i Educació
  
MANUEL TARANCÓN FANDOS
  
ANNEX
  
Centre Concertat Hogar Infantil Santa Ana
  
Antiga titularitat: Congregación Religiosas Hijas de la Caridad de Santa Ana
  
Nova titularitat que s'autoritza: Parroquia Santa Rosa, d'Alcoi (CIF: T6728426Z)
  
Domicili: C/ Isabel II, 2
  
Localitat: Alcoi
  
Província: Alacant
  
Codi: 71035092
  
Centre: Pinokio
  
Antiga titularitat: Ana María Rubio Hernández
  
Nova titularitat que s'autoritza: María del Carmen Alarcón Alarcón
  
Domicili: C/ Churat i Saurí, 5
  
Localitat: València
  
Província: València
  
Codi: 66072130